На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16) и члана 15. Одлуке о оснивању Позоришта лутака Ниш ("Службени лист града Ниша", број 2/11 и 115/16)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Позоришта лутака Ниш за 2017. годину, број 1235/16-02, који је донео Управни одбор ове установе на седници одржаној 04.11.2016. године.

 II Програм рада Позоришта лутака Ниш за 2017. годину реализоваће се у складу са финансијским планом ове установе за 2017. годину.

 III Решење доставити Позоришту лутака Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Позоришта лутака Ниш, на седници одржаној 04.11.2016. године донео је Програм рада Позоришта лутака Ниш за 2017. годину, број 1235/16-02.

Позориште лутака Ниш у овој години планира четири премијерне, четири обновљене и 30 репризних представа.

У 2017. години планира се извођење између 250 и 300 репризних представа, за публику из Ниша и најближег окружења. Као и претходних година планирају се организоване представе за децу из основних школа, вртића и других установа, као и извођење представа у слободним терминима за грађане.

Такође, ова установа планира учешће на 16 фестивала у земљи и иностранству. Позориште лутака Ниш и Удружење писаца „Седмица“ из Франкфурта на Мајни на основу Протокола о сарадњи из 2015. године покренули су програм „Песници и луткари“: Први део програма је реализован у Нишу током 2016. године, а други део програма ће се реализовати у првој половини 2017. године у Франкфурту на Мајни (премијера представе „Чудесна дружина једне стоноге“, драмско-луткарска радионица за децу и младе из дијаспоре која живи у Франкфурту и пратећа изложба лутака, костима, маски и плаката Позоришта лутака).

Чланом 41. став 2. Одлуке о буџету Града Ниша за 2017. годину („Службени лист Града Ниша“, број 148/16) прописано је да „Надлежни орган индиректног корисника доноси годишњи финансијски план у складу са законом, другим прописом или статутом, на који сагласност даје надлежни директни корисник.“

Градска управа града Ниша - Секретаријат за културу и информисање, дала сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Позоришта лутака Ниш за 2017. годину.

овлашћено лице –

 по овлашћењу в.д. начелника

 Градске управе града Ниша

 Небојша Стевановић